Pisorz mo mieć miano łatwe do spamiyntanio. A pisorz science-fiction to na zicher. Wejrzijcie sie, jako sie piyknie, melodyjnie mianujom Asimov, Herbert abo Heinlein. Lovecraft – słyszycie to „love”? Vonnegut – cosik woniosz i je „gut”. Arthur C. Clarke – czytosz i chobyś śpiywoł, a nie godoł. Mistrza mo Lem – niy moga uwierzić, że sie som tego miana niy wynokwioł.
No ja. Przidzie taki Paolo Baciagalupi cuzamyn z „Nakręcaną dziewczyną”. Absolut piyrszo klasa – crème de la crème fantastyki naukowyj. Przeczytołech i terozki nic ino próbuja spamiyntać, co by sie poasić kumplom. Psinco! Baci… Baciga… Bacigalupi. Chopie, znodbyś se pseudonim…
szl_Latn szl_Latn